****

**Hurtig og enkel i kombination**

De nye BT barriereklemmer fra Phoenix Contact er blevet udviklet til bekvem tilslutning af ledere med ringkabelsko og giver nye muligheder for økonomisk produktion af styretavler.

I kombination med Push-in tilslutningsteknologi resulterer princippet for skruetilslutning med fjederkraft i hurtig og enkel fortrådning. De integrerede fjederskiver sikrer vibrationssikker og vedligeholdelsesfri tilslutning. Skruen centreres automatisk takket være den optimerede føring i klemmehuset.

Med 2-polede kortslutningsbroer kan ethvert antal klemmer hurtigt sammenkobles og udgøre en potentialfordelingsblok. Klemmerne fås med skrue-skrue, Push-in-Push-in samt skrue-Push-in tilslutningsteknologier. Takket være de forskelige tilslutningsmetoder i en enkelt hybridklemme kan de forskellige krav til indvendig og udvendig fortrådning overholdes på samme tid.

Alle BT klemmehusene er udført berøringssikre, hvilket betyder, at yderligere afdækning af klemmerækken af hensyn til brugerens sikkerhed ikke er nødvendig. En anden fordel er anvendelsen af tilbehøret fra rækkeklemmesystemet Clipline complete, som betyder, at logistikomkostninger kan reduceres.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.